Den Vest-Sjællandske Avis, 1819-10-26
Den Norske Rigstidende af 5te October d. A. indeholder Conventionen, efter hvilken Norges Andeel i den forrige Dansk-Norske fælles Statsgield, som nu, efter begge Rigers Adskillelse, kan fordres, er afgjort ved en rund Sum af Tre Millioner Rigsdaler Hamburger Banco (eller Species til 9 1/4 Stk. Marken fiin Cøllnsk Vægt), som Hs. Maj. Kongen af Sverrige og Norge, saavel for Sig som for Sine Arvinger og Efterfølgere, forpligter Sig til, at lade udbetale ved Norge til Hs. Majest. Kongen af Danmark eller hans Arvinger og Efterfølgere. Capitalen bærer 4 PC. aarlig Rente. Benævnte Capital, Tre Millioner Rigsdaler Hamburger Banco, skal af det Kon lige Norske Finants-Departement udbetales til den competente Autoritet, som Kongen af Danmark til den Ende udnævner, i et Tidsrum af ti Aar, med aarlige og lige store Capital-Afdrag af Tre HundredeTusinde Rigsdaler Hamburger Banco, hvoraf det Første skal være forfaldet den første Juli Atten Hundrede og Tyve, og derpaa efterhaanden den første Julii hvert paafølgende Aar indtil den første Juli Atten Hundrede Ni og Tyve mediberegnet, som er den Tidspunct, da den hele ovenanførte Summat fulde skal være erlagt. Hs. Majestæt Kongen af Sverrige og Norge forbeholder imidlertid dette sidste Rige Ret til at kunne hurtigere afbetale bemeldte aarlige Afdrag med større Summer, i Tilfælde at Norges Finantser maatte i Fremtiden tillade saadant. Ved Conventionens 5te Art. forpligter Hs. Majest. Kongen af Sverrige og Norge sig til, ved Udvexlingen af Conventionens Ratification, at lade tilstille Hans Danske Majestæt eller den, Høisamme dertil udnævner, en Obligation, udfærdiget og undertegnet af det Kgl. Norske Finance Departement, for Beløbet af det første Capital-Afdrag eller 300,000 Rd. Hamb. Bco., der forfalder den 1ste Juli 1820, hvorefter H. M. Kongen af Sverrige og Norge forpligter sig til at forelægge Norges Storthing (som efter Bestemmelserne i Rigets Grundlov forsamles den 1ste Febr. 1821), og derefter at lade udfærdige, i Kraft af Conventionen og den endelige Liqvidation imellem Norge og Danmark, som Samme indeholder, de fornødne Obligationer for de ti aarlige Afbetalings-Summer, som staae tilbage at udrede efter den 1ste Juli 1820, for at den hele stipulerede Capital kan blive erlagt. Hvilke Obligationer, tilligemed de dertil hørende Coupons, der lyde paa de aarlige Renter af 4 PC., og udtrykkeligen indeholde de Tider, paa hvilke de efterhaanden forfalde til Betaling, fra Aar til Aar for Capitalen, og fra Qvartal til Qvartal for Renterne, skulle overleveres H. M. Kongen. af Danmark, eller hvem denne Monarch dertil udnævner, nemlig Obligation for den 1ste Juli 1821 erlæggende Afbetalings=Sum den 1ste April, og de otte andre den 1ste Juli 1821. Det er en Selvfølge, at disse Obligationer, saavelsom de Coupons, der lyde paa Renterne, til de Tider, da hver for sig er forfalden til Betaling, ordentlig forevises dem, som det Kongel. Norske Finants-Departement skal udnævne til, i Sammes Navn i Kiøbenhavn at erlægge Betalingen, hvilken Betaling aldrig skal kunne fordres, uden til samme Tid at overlevere de Adkomster, der hver for sig medfører Ret til samme. - Conventionen bestaaer af 10 Artikler. Efter en vedføiet Tabel betales i Aaret 1820 i to Terminer: Rente 57,000 Rdlr. og Capitalafdrag 300,000 Rdlr.; i Aaret 1821 i fire Terminer, Rente 135,000 Rdlr. og Capitalafdrag 300,000 Rdlr.; i Aaret 1822 i fire Terminer: Rente 93,000 Rdlr. og Capitalafdrag 300,000 Rdlr.; i Aaret 1823 i fire Terminer: Rente 81,000 Rdlr. og Capitalafdrag 300,000 Rdlr.; i Aaret 1824 i fire Terminer: Rente 69,000 Rdlr. og Capitalafdrag 300,000 Rdlr. i Aaret 1825 i fire Terminer: Rente 57,000 Rdlr. og Capitalafdrag 300,000 Rdlr.; i Aaret 1826 i fire Terminer; Rente 45,000 Rdlr. og Capitalafdrag 300,000 Rdlr.; i Aaret 1827 i fire Terminer; Rente 33,000 Rdlr. og Capitalafdrag 300,000 Rdlr.; i Aaret 1828 i fire Terminer: Rente 21,000 Rdlr. og Capitalafdrag 300,000 Rdlr.; i Aaret 1829 i tre Terminer, Rente 9,000 Rdlr. og Capitalafdrag 300000 Rdlr.; alt Hamburger Banco, som med Capital og Rente udgiør tilsammen 3,600000 Rdlr. Hamburger Banco. Ved forbenævnte Convention er tillige bestemt, at som særegne Fonds, der udelukkende tilhøre Norge, ansees: 1. Den Norske Krigs-Hospitals-Casse; 2. Brændeviins=Afgifts=Cassen i Finmarken; 3 Den Norske Lots-Understøttelses-Casse; 4. Den Nordlandske Kirke- og Skolefond, forsaavidt samme Fond ene vedkommer Norge; 5. Den Summa 100,000 Rbdlr. S. V. i Danske Stats=Obligationer, som Hs. Maj. Kongen af Danmark i Aaret 1811 har givet til Fond for Universitetet i Christiania, og som strax erlægges, efterat Ratificationerne af Conventionen ere udvexlede. – Følgende ansees som Fonds, hvortil Norges Jndvaanere have bidraget, og som følgelig skulle deeles forholdsmæssigen efter en nærmere Overeenskomst imellem begge Parters Commissarier, ifølge disse Fonds særegne beskaffenhed: 1. Fonden for de Saaredes og Faldnes Efterladte af 2den April 1801; 2. Den militaire Hielpe-Fond, oprettet ved Pl. 8de Januar 1803, 3 Den almindelige Enke Casse; 4. Søeqvæsthuus=Cassen; 5. Fonden ad usus publicos; 6. Justitsvæsenets Fond, ifølge Forordn. 25de Januar 1805, 7. Cancellie=Fonden; 8. Den forrige Dansk Norske Armees almindelige Rente- og Pensions=Fond; 9. General Toldkammerets Extra Fond, til Understøttelse for trængende Betienter. Det følger af sig selv, at den her antagne Grundsætning skal være anvendelig paa enhver anden Casse eller Fond, hvilken det end maatte være, af samme Slags, som ikke navnligen er indbefattet i ovenstaaende Optegnelse. – Da Jndskuddene i Tontinerne ikke kunne deles, ifølge disse Jndretningers Natur, saa forbeholdes de Norske, som deri ere deeltagne, Andeel i de deraf flydende Fordele, efter et billigt Forhold. Forsaavidt det Overblevne af disse Tontiner, efter Livrentebesiddernes Død, befindes at være, ifølge Fundationerne, den Danske Stats=Casse forbeholdt, skal Norge, i et billigt Forhold, nyde sin Andeel i den forbemeldte overblevne Fond, som, i ovennævnte Tilfælde, maatte blive den Danske Stats=Casse til Deel.